
PROFANDA, 


Q,uum  hujus  Academiae  legibus  postuletur  un¬ 
umquemque  lauream  Apollinarem  ambientem, 
diligentiae  suae  ante  honores  recipiendos  specimen 
aliquid  edere,  hancce  selegi  Choleram  Epidemi¬ 
cam,  quae,  sub  nomine  Cholera  Morbi  vel  Cho¬ 
lerae  Spasmodicae ,  per  orbem  orientalem,  ab  an¬ 
no  1817  tam  late  saeviit,  tamque  diras  edidit 
strages. 

Eo  libentius  quidem  illam  assumo,  quod  mi¬ 
hi  stipendium  in  Exercitu  Britannico  merenti,  in 

Insula  Mauritii,  per  annos  1819-1820,  multae  oc¬ 
casiones  choleram  contemplandi  sese  obtulerunt, 
etiam  propria  persona,  quoniam  ipse  hoc  malo  gra¬ 
vissime  correptus  fuerim.  Omnium  quidem  mor¬ 
borum  gentes  orientales  vexantium,  nullus  est, 
qui  jure  meliore  medici  attentionem  sibi  vindicat, 
sive  abditam  ejus  causae  naturam,  subitum  ador¬ 
tum,  signorum  vehementiam,  progressum  rapi¬ 
dum,  finemve  lethalem  reputamus. 

Hic  morbus  primum  quidem  accurate  descrip¬ 
tus  fuit  a  Curtis,  qualis  Trincomaliae  occurrit 
anno  Salutis  1782,  et  Doctor  Girdlestone 
eam  formam  quae  Madrasae  eodem  anno  grassaba¬ 
tur.  Sed  Tetani  seu  Spasmi  nomine  literis  man¬ 
davit.  Nuper  quoque  consilium  medicum  tam 
Bengalense  quam  Bombaiense  idem  fecerunt. 
Epistola  quadam  a  Duffin  chirurgo  ad  An- 
dream  Berry,  Nosocomiorum  a  Secretis  scrip¬ 
ta,  Oet.  28.  1787,  constat,  choleram  eo  tempore 
inter  incolas  advenasque  Europaeos  Castelli  Vil- 
lorensis  grassari ;  similem  morbum  apud  Gangam 
anno  1781  et  1783  visum  esse,  et  apud  incolas 
Policondati  ante  1769  et  1770. 

A  variis  hominum,  etiam  medicorum  testimo¬ 
niis  apparet,  similem  morbum,  anno  1775,  insu- 

lam  Mauritii  infestasse ;  signa  enim,  duratio,  su¬ 
biti  et  lethales  effectus,  iidem  omnino  fuisse  vi¬ 
dentur. 

Quin  ipsi  Sydenhamo  hic  morbus,  haud  in- 

9 

cognitus  fuisse  videtur.  Epistola  enim  ad  Doc- 
torem  Brady,  scripta  de  epidemicis  anni  1674, 
1675,  1676,  per  Angliam  saevientibus,  haec  verba 
habet :  *6  Exeunte  aestate  cholera  morbus  epi¬ 
demice  jam  saeviebat,  et  insueto  tempestatis  calore 
evectus,  atrociora  convulsionis  symptomata,  eaque 
diuturniora  secum  trahebat,  quam  mihi  prius  un¬ 
quam  videre  contigerat.  Neque  enim  solum  ab¬ 
domen,  uti  alias  in  hoc  malo,  sed  universi  jam  cor 
poris  musculi,  brachiorum  crurumque  prae  reliquis 
spasmis  tentabantur  dirissimis,  ita  ut  aeger  e  lec¬ 
to  subinde  exiliret,  si  forte  extenso  quaquaversum 
corpore,  eorum  vim  posset  eludere,  (xxiij).” 

Cl.  Culleni  definitio,  hujus  morbi  naturam 
nequaquam  explicat,  qualis  per  regiones  Eoas  sese 
exhibet.  Hisce  forsitan  verbis  melius  defini¬ 
tur: 

“  Morbus  epidemicus,  subito  adoriens ;  mira 
prostratio  virium  ;  dejectiones  et  vomitiones  aquo¬ 
sae,  subalbidae ;  anxietas  :  tormina  ;  spasmi ;  pul- 


* 


4 


DE  CHOLERA  EPIDEMICA. 


sus  parvus,  debilis,  vix  sentiendus,  urina  parcissi¬ 
ma.” 

Mentio  fit  hujus  morbi  per  Sauvages  (vol.  iv. 
564.)  in  «verbis  his  sequentibus  : 

“  Ileus  Indicus.  JMordexin ,  l?er  chaud  Gallis. 
Eam  speciem  Goae  familiarem,  et  Sinensibus  com¬ 
munem,  comitantur  signa  saburrae  crudae,  vomitio¬ 
nes  violentae ;  tormina  atrocia  ;  sensuum  obscu¬ 
ratio  ;  alii  Choleram  eodem  nomine  designant.” 

Celeb.  Cornelius  Celsus  de  Medicina,  li¬ 
bro  iv.  cap.  ix.  ait,  “  Primoque  facienda  men¬ 
tio  est  Cholerae,  quia  commune  id  stomachi  atque 
intestinorum  vitium  videri  potest.  Nam  simul 
et  dejectio  et  vomitus  praeterque  haec  inflatio  est, 
intestina  torquentur,  bilis  supra  infraque  erumpit, 
primum  aquae  similis,  deinde  ut  in  ea  recens  caro 
lota  esse  videatur,  interdum  alba,  nonunquam  ni¬ 
gra  vel  varia.  Ergo  eo  nomine  morbum  hunc 
Graeci  nominarunt.  Praeter  ea  vero,  quae 
supra  comprehensae  sunt,  saepe  etiam  crura  ma¬ 
nusque  contrahuntur,  urget  sitis,  anima  deficit, 
quibus  concurrentibus,  non  mirum  est  si  subito 
quis  moritur.” 

MORBI  HISTORIA. 

Morbus  plerumque  sese  prodit  lassitudine, 
languore,  nausea,  vertigine,  capitis  dolore,  de¬ 
jectione  humoris  aquosi,  seroso  colore,  amylacei; 
torminibus,  siti,  virium  insigni  prostratione  et  vo¬ 
mitu.  His  signis  brevi  accedunt  spasmi  graves 
musculorum  extremorum  digitis,  manuum  et  pe¬ 
dum,  fere  incipientes,  indeque  ad  carpum  et  anti- 
brachium,  necnon  suras,  femora,  abdomen,  lum¬ 
bos,  partemque  thoracis  inferiorem  assurgentes ; 
dolor,  oppressio,  et  constrictio  septi  transversi ;  in¬ 
gens  ardor,  internus,  et  inquietudo  ;  pulsus  debi¬ 
lis,  modo  60  modo  120  in  horae  sexagesima  nume¬ 
ratus,  brevi  vix  percipiendus  ;  cutis  friget,  sudore 
viscoso,  algido  contecta.  Spiritus  concitus,  la¬ 
boriosus,  urina  parca,  vultus  collapsus,  tristis ; 
magnam  anxietatem  internam  indicans.  Oculi 
suffusi,  semiclausi,  globo  sub  palpebra  superiore 
converso  ;  vox  alienata.  In  cholera  Indica  aeger 
colloquium  declinare  voluit,  necnon  molestiam 
medicaminum,  et  ab  ipso  mali  initio  vitam  des¬ 
pondebat. 

Vomitus  et  purgatio  pergebant  cum  spasmis, 
siti,  et  inquietudine ;  coma  aut  delirium  superve¬ 
nere,  atque  intra  spatium  6  ad  24  horarum  infe¬ 
lix  malo  occubuit. 

Talis  erat  generalis  morbi  aspectus,  ubi  aegrum 
protinus  primo  impetu  extinxit.  Prima  tamen 
signa,  multis  exemplis,  varietatem  haud  medio¬ 
crem  exhibebant.  Aliis  aegritudini  et  dejectioni 
praeceperunt  spasmi ;  aliis  neque  vomitio  neque 
dejectio  adfuere,  sed  gravissimi  spasmi  cum  viri¬ 
um  prostratione,  quae  quidem  res  lineamenta  qua¬ 
si  notasque  morbi  constituere.  Hi  quidem  spasmi 
extremis  incipientes,  et  ad  truncum  extensi,  unam 
musculorum  seriem  utriusque  lateris  simul  corri¬ 
pientes,  spasmus  quidem  ventris  musculi  fixus  fuit, 
qui  se  in  nodum  durissimum  contraxit  cruciantis- 
simum  ita  dolorem  excitans.  Aliis  vero  spasmi 
penitus  defuerunt.  Motus  voluntarii  vires  omni¬ 
bus  aegrotis  imminutae  fuere,  ore  ardente  et  sic¬ 
co,  lingua  arida,  sordida,  rubra,  flava  vel  fusca, 
nonnullis  autem  pura.  Urina  plerumque  parca, 
cum  excretione  difficili,  et  dolore  circa  pubem  ; 
quin  tantilla  aliquando  excreta  est,  ut  renes  mu¬ 
nere  suo  abdicasse  viderentur. 

Quandoquidem  morbus  plenum  stadium  cur- 

rerat,  signa  hujusmodi  sese  monstrabant ;  collap¬ 
sus  autem  plerumque  duravit  a  24  ad  48  horas, 
post  quod  tempus  corpore  signa  redeuntis  vigoris 
sese  ostenderent.  Vires  vitales  redintegrescere 
inciperent,  circulatio  et  calor  restitui ;  spasmi  et 
aegritudo  sensim  imminui.  Calor  gradatim  redi¬ 
bat,  pulsus  robore  et  plenitudine  augebatur,  de¬ 
mum  acer  nonnihil  durusque  factus,  lingua  altius 
sulcis  exarata  est,  sitis  cum  nausea  leviore  persta¬ 
bat,  dejectiones  non  amplius  aquam  referebant, 
primo  fuscae  et  aquosae,  deinde  atrae,  nigrae,  piceae. 
Per  multos  quidem  dies,  alvus  ingentia  onera  bi¬ 
lis  vitiosae  egerere  persistebat,  donec  redeunte  va¬ 
letudine,  hepatis  aliorumque  viscerum  secretis 
speciem  naturalem  paulatim  induerit.  Febris, 
secundum  morbi  stadium  comitata,  conaminum 
naturae  quibus  sese  rudi  aggressu  liberare  tenta- 
ret,  genuina  videtur  proles.  Cutis  arida,  fervida, 
lingua  sicca,  proinde  sulcata,  os  exarefactum,  nau¬ 
sea  cum  onere  praecordiorum,  secretiones  deprava¬ 
tae,  pulsus  celer  varius,  aliquando  cum  stupore, 
delirio,  aliisque  affectibus  cerebri  manifestis. 
Quando  morbus  letho  desiturus  fuit,  postquam  hoc 
stadium  attigerat,  lingua  fusca  evadebat,  et  atra 
aliquando,  dura,  et  altius  sulcata,  dentes  et  la- 

bra  sordibus  contecta.  Cutis  conditio  fuit  varia¬ 
bilis  ;  algores,  cum  caloris  suffusionibus  alternan¬ 
tes,  pulsus  debilis,  tremulus.  Spiritus  intercape¬ 
do  inquies  ingens,  ploratus  magnus  accedebant, 
atque  aeger  insensus  intra  48  vel  721  horam  extin- 
guitur. 

Haud  paucis  tanta  violentia  ab  initio  ingruebat 
morbus,  ut  aegrum  extra  omne  auxilium  medicum 
collocasse  videretur,  omnemque  curationem  qua¬ 
lemcunque  adhibitam,  perinde  inutilem  reddidis¬ 
se. 

Nihilominus,  dum  haec  epidemia  tam  saeviter 
grassaretur,  Cholera  vulgaris  subinde  obvenit, 
cum  colluvie  biliosa  in  primis  viis  ab  ipso  morbi 
initio. 


CADAVERIS  SECTIO. 

Tametsi  visa  quaedam  morbosa  obveniunt  ca 
davere  secto,  non  tamen  naturae  et  signis  morbi 
explicandis  satis  apta  sunt.  Primario  impetu 
mortuorum,  corpora  vix  ullam  morbosam  exhibu¬ 
ere  speciem.  Nonnullis  seri  pauxillum,  forte  ad 
drachmas  duas  vel  sem-unciam,  cerebri  ventricu¬ 
lis  inventum.  Eorum  vero  qui  post  primum  ag- 

gressum  aliquamdiu  superfuisset,  ventriculus  et 
intestina  inflammationis  notas  praestituerant,  et 
intestinorum  color  sature  roseus  vel  ater  fuit. 
Ventriculus  incisus,  liquore  pellucido,  vel  viride¬ 
scente  (ut  graminum  est),  pene  impletus  videba¬ 
tur  ;  facies  interna  cum  maculis  inflammationis 
conspersa,  quorum  textus  vasculis  dilatatis  compo¬ 
situs  est.  Intestina  crassiora  livida  aliquando  vel 
fusca,  cum  humore  coenoso  vel  atra  bile,  picem 
referente.  Plerisque  jecur  exauctum,  sanguine 
infarctum,  vesica  fellis  modice  bile  distenta  :  Pan¬ 
creas  et  lien  sanus,  necnon  renes  licet  molles  iden¬ 
tidem  ;  vesica  urinae  vehementer  contracta  erat, 
condensa,  nec  nisi  parvae  lotii  copiae  capax.  Pul¬ 
mones  integri,  cordis  autem  auriculae,  praesertim 
dextrae,  fere  plenae  ;  ventriculorum  dexter  infarc¬ 
tus,  sinister  vacuus  erat,  quae  res  aliam  cordis  par¬ 
tem  turgere,  aliam  flaccescere  efficiebat. 

CAUSAE  REMOTAE. 

De  hujus  morbi  origine  in  Insula  Mauritii 
haud  mediocres  extiterunt  controversiae.  Alii 
enim  vi  cuidam  arcanae  aeris,  alii  miasmati  aut 
vapori ;  e  terra  orienti,  tribuere,  dum  ipsi  coloni 

importatum  per  navem  catascopicam,  Topazium 
appellatam,  a  Zeylonia  huc  nuper  appulsam,  cre¬ 
dunt  fere  omnes.  Prius  vero  quam  de  causis  sen¬ 
tentiam  nostram  interponamus,  melius  erit  res, 
quibus  necessario  nititur,  palam  proferre. 

1 .  Coelum  vicissitudinibus  praeter  solitum  mag¬ 
nis  et  subitis,  aliquamdiu  ante  morbum  epide¬ 
micum,  agitatum  fuerat.  Has  quidem,  utcunque 
leves  videantur  homini  Europaeo,  certe  pro  ea  re¬ 
gione  graves,  ex  archivis  consilii  regii  medici  huc 
transtuli. 

TABULA 

Thermometri,  Barometrique  variationes,  ante  ac 
inter  Cholerae  aggressum  ad  Portum  Ludovici 
notatas,  exhibens. 


1819. 

T  HERMOME  TRUM. 

Barometrum. 

Max. 

Med/ 

Min. 

Max. 

Med. 

Min. 

Septembris, 

78 

-i 

»M 

l 

69 

30.29 

30.17 

30.00 

Octobris, 

80 

75 

70 

30.34 

30.24 

30.14 

Novembris, 

82 

73 

30.28 

30.15 

30.02 

Hujus  tabulae  prima  series  vicissitudines  aeris, 
tam  calore  quam  gravitate  ostendit,  quae  eo  meli- 

us  intelligentur  esse  insolitae,  si  tabulae  Docto- 
ris  Clarke,  (Dis.  Ind.)  simul  inspiciantur.  Se¬ 
cunda  series,  ad  accessionem,  statumque  morbi 
spectat ;  tertia,  decessionem. 

2.  Quinto  mensis  Septembris  die,  anno  Dom. 
1819,  miles  quidam  a  statione  praecipua  valetudi¬ 
narium  advectus  est.  Multa  siti,  vomitu  perpe¬ 
tuo,  vehementibus  omnium  membrorum  spasmis, 
frigore,  et  livore  manuum  crurumque,  pulsu  exi¬ 
li,  alvo  adstricta  affectus.  (Markhami,  Diari- 

♦ 

um.) 

3.  6to  Septembris  die,  iEthiops,  quem  curabat 
Chirurgus  Gallicanus,  cum  omnibus  notis  epide¬ 
mico  propriis,  mortuus  est. 

4.  29n0  Octobris.  Topazios  navis  bellica  sub¬ 
sidiaria,  46  tormentis  instructa,  hunc  portum  (Lu- 
dovici)  appulit,  post  navigationem  e  Zeylonia 
valde  insalubri,  quibus  plures  homines  Cholera 
Morbo  perierant.  Fere  quidem  constant,  socios 
navales  etiam  apud  Zeyloniam  affectos  morbo  fu¬ 
isse. 

5.  18v0  Novembris.  Cholera  primum  apparuit, 
atque  formam  gravissimam  apud  servos  Africos  et 
Indos  damnatos  ibi  exulantes  induit.  Per  omnes 
oppidi  partes  subito  prorumpere  visa. 

6.  Paucis  deinde  diebus,  nauta  Europaeus  in 
valetudinario  Legionis  lyi.  pro  ascite  forte  deten¬ 
tus,  Choleras  occubuit. 

7.  Primus  lethalis  casus  in  Legione  lyi,  tum 
Portu  Ludo  vici  considente,  Novembris  die 
29  evenit. 

8.  Primum  ego  vidi  exemplum  Novembris  27- 
Afer  fuit  prope  stationem  militarem  Flacq  de¬ 
gens.  Portum  Ludovici  adierat,  redieratque 
pridie  vespere  ;  noctu  correptus  est,  atque  intra 
vigesimam  quartam  horam  expiravit. 

9.  5t0  Decembris,  militum  Legionis  lxxxii.  a- 
pud  stationem  Flacq  primus  morbo  affectus  est,  at¬ 
que  intra  decimam  postquam  in  Nosocomium  ad¬ 
missus  fuerat  horam  obiit.  Se  duabus  prius  horis 
aegrotasse  retulit. 

10.  Pauculis  dehinc  diebus,  Cholera  generalis 
facta  est  per  viciniam,  ingentem  stragem,  maxime 
inter  nigros  homines,  edens. 

11.  In  Nosocomio  apud  Flacq,  cujus  procuratio 
tunc  temporis  mihi  demandata  fuit,  nullus  aegro¬ 
tantium,  nullus  etiam  medicorum,  vel  domus  fa¬ 
mulorum,  memet  excepto,  morbo  correptus  fuit. 
Graviter  quidem  affectus  fui,  sed  sexta  jam  heb- 

domas  erat  quod  exemplum  epidemici  videram, 
priusquam  quid  paterer. 

12.  Postquam  cursum  suum  hic  loci  expleve¬ 
rat,  alias  Insulae  partes  petiit,  brevique  postea  Bor- 
boniae  sese  monstravit ;  lege  exclusionis  strictis¬ 
sima  (qualem  Quarantinam  vel  Quadragenarium 
appellant)  nihil  obstante. 

1 3.  Epidemia  primum  apud  Portum  Imdo vi¬ 
cum,  regionis  caput,  oppidum,  eo  littore  quod  ven¬ 
tis  Oceani  Indici  immune  est  situm,  collibus  cir¬ 
cumductum,  apparuit.  Exinde  ad  Flacq  et  Ma- 
hebourg,  stationes  militares  ad  eam  insulas  partem 
quae  iisdem  ventis  obnoxia  est,  paulatim  serpebat, 
omne  fere  habitaculum  invisens. 

Commissio ,  hoc  est,  consilium  medicum  ex  duo¬ 
decim  medicis  Gallicis  insulanis,  sexque  medi¬ 
corum  militarium  nostrum  apud  Portum  Ludovi- 
cum  commorantium,  constitutum,  cujus  praeses 
fuit  Doctor  Burre,  Nosocomiorum  Inspector,  un¬ 
animem  promulgavit  opinionem,  hunc  morbum 
non  esse  contagiosum.  Huic  sententiae  ego  qui¬ 
dem  acquiesco,  etiamsi  ex  rebus  jam  dictis  multae 
contrariae  magis  favent.  Nullo  vero  exemplo  mor¬ 
bus  ad  contagium  vestigari  potuit.  Coeli  vero 
mutationes,  quanquam  magnae,  non  tamen  satis 


14 


DE  CHOLERA  EPIDEMICA, 


graves  videntur,  uti  morbo  gignendo  idoneas  ha¬ 
beres.  Vapor  quidam  morbificus,  terra  oriens 
causa  maxime  verisimilis  mihi  appare c. 

CAUS M  PRiEDISPONENTES. 

Subita  aeris  vicissitudines,  tum  quoad  calorem, 
cum  quoad  humorem ;  rivulus  aeris  frigidi,  prae- 
sertim  inter  vesperis  algores,  corpori  incidens  ;  ex¬ 
ercitatio  quaevis  vehemens,  debilitatem  vel  exhaus¬ 
tionem  efficiens  ;  loca  liumida  paludosa ;  victus 
flatuosu^,  aegre  concoctus,  maxime  fruges  crudae 
aquosae,  quales  maximam  partem  Afrorum  victus 
constituunt,  ignavia  et  sordes,  proculdubio  apud 
causas  praeparantes  recenseri  debent. 

CAUS.E  PROXIMAE. 

Quum  tanta  sit  ignorantia  nostra  de  causis  re¬ 
motis,  ut  proximam  causam  parum  intelligamus 
necesse  est. 

Multiplicibus  quidem  exemplis,  quibus  nec  vo¬ 
mitus  nec  alvi  dejectio  adfuit,  quibusque  primum 
morbi  signum  vitae  suspensio  fuit  propemodum 
universa,  rite  consideratis,  veri  haud  absimile  vi¬ 
deretur,  causam  abditam,  qualiscunque  demum  ea 

fuerit,  per  membranam  mucosam  pulmonum  in 
massam  circulantem  recipi ;  atque  ventriculum, 
duodenum,  ductus  biliferos  et  cutem,  spasmo  se» 
cundatim  affici,  genere  nervoso  mediante. 

DIAGNOSIS. 

Quicunque  morbum  semel  vidit,  non  facile 
iterum  de  eo  falletur.  Vomitus  creber,  diarrhoea, 
spasmi,  et  virium  prostratio,  materiae  rejectae  as¬ 
pectus  ;  signorum  rapiditas,  epidemica  morbi 
grassatio,  ab  alio  quovis  morbo  satis  distinguent. 
Spasmi  ejus  a  Tetani  distensionibus  omnino  dis¬ 
crepant. 

In  Morte  Canis  dicta,  ad  certam  musculorum 
classem  morbus  non  cohibetur,  sed  raptim  ab  alio 
in  alium  transit.  Vultus,  colli,  dorsi  musculi 
fere  semper  eximuntur  ;  neque  rigiditas  est,  sed 
spasmus  fixus  in  ventre  musculi,  qui  in  durum 
nodum  cum  dolore  cruciante  contrahitur. 


PROGNOSIS. 

V ituum  prostratio  nimia,  inquies,  sudores  fri- 
gidi  viscosi  ;  arteriarum  pulsus  aegre  percipien- 

dus ;  spiritus  laboriosus  ;  vox  alienata,  delirium 
vel  stupor,  signa  erant  periculi  imminentis.  Ca¬ 
loris  naturalis  et  pulsus  reditus,  spasmorum  et  vo¬ 
mitus  cessatio,  bilis  in  sedibus  praesentia,  cum 
proclivitate  ad  somnum,  et  morbus  ad  quartam 
diem  prorogatus,  indicia  fausta  fuere. 

DE  MEDENDI  RATIONE. 

Dirissimus  hic  morbus  remedia  incontinenter 
adhiberi  postulat,  nulla  mora  interposita  ;  quoni¬ 
am  eo  magis  evadat  verisimile,  aegrum  auxilio 
medici  sospitatum  iri.  Apud  auctores  quos  le¬ 
gerim,  Doctor  J.  Johnstone  primus  est,  qui 
optimam  curandi  methodum  indicavit,  et  observa¬ 
tione  et  experientia  propria  doctus.  Equidem 
Submurias  Hydrargyri,  Opium  et  Sanguinis 
missio  praecipua  mihi  videntur  remedia  quibus 
niti  possimus ;  Balneum  calidum.  Stimulantia, 
Rubefacientia,  Frictiones,  Electricitas  et  Galva- 
nismus,  auxilia  utilia  invenientur.  De  iis  singu¬ 
la  tim  agere  visum  est. 

De  Calomelane. — A  decem  ad  viginti  grana 
Calomelanos,  in  pulvere,  saccharoque  pauxillo 

mixta,  statim  danda  sunt,  et  secunda,  tertia  vel 
quarta  quaque  hora  repetenda,  ad  octo  vel  decem 
grana.  Mobilitatem  ventriculi  abnormem  effi¬ 
cacissime  sedat*  secretiones  morbosas  In  sanas  per-* 
mutans,  inflammationis  progressum  cohibens. 
Quin  vidi  calomelana,  in  forma  pulverea  sua,  ven¬ 
triculo  manere,  vomitumque  compescere,  quando 
alia  quaecunque  medicamenta  confestim  rejecta 
essent. 

De  Opio. — A  duabus  ad  quatuor  drachmas 
tincturae  opii,  cum  unciis  quatuor  aquae  congee 
dictae,  in  alvum  mora  quam  minima  si  medicus  in¬ 
jiciat,  utilissimum  erit,  tam  dolori  levando  tam 
spasmis  et  exinanitionibus  quae  miserum  excruci¬ 
ant,  sistendis.  Intra  horam  nisi  levamen  procu¬ 
ratum  sit,  dosi  paulo  minore  repetitur.  Hanc 
quidem  opii  praebendi  rationem  optimam  existimo : 
haud  aliter  Dominus  Orfila,  et  alii  scriptores, 
usui  commendarunt. 

II  agit  avec  plus  d’energie  lorsqu’il  est  injec¬ 
te  sous  forme  de  lavement*  a  moins  qu’il  ne  soit 
subitement  rejecte.”  (Orfila,  Le$ons  de  Me¬ 
dicine  legale,  p.  206.) 


c 


18 


DE  CHOLERA  EPIDEMICA. 


“  Quod  ad  opii  solidam  formam  propinandam, 
sive  hoc  de  quo  agimus,  sive  Cholera  morbo  atti¬ 
net,  quam  ineptum  id  sit  nemo  non  videbit,  mo¬ 
do  reputet  quam  impar  ventriculus  talibus  mor¬ 
bis  sit,  functionibus  suis  naturalibus  perfungen¬ 
dis,1 ”  (Vide  Giudlestone,  Essays ,  p.  64.) 

De  Sanguinis  Missione , — Hobustis,  quibus¬ 
que  vires  vitales  non  tantam  tamque  subitam  de¬ 
pressionem  pati  videntur,  quanta  nigris  homun¬ 
culis  ab  initio  comitatur  morbum,  sanguinis  mis¬ 
sio  potens  admodum  erit  subsidium.  Viscera  enim 
interna  sanguine  onerata  levat,  vomitum  spas¬ 
mosque  compescit,  renixum  excitatum  licet  vehe¬ 
mentem  moderatur.  In  nonnullis  quidem  exem¬ 
plis  beneficia  ejus  statim  manifesta  erant,  aliis  au¬ 
tem  tanta  erat  virium  prostratio,  vel  protinus  a 
morbi  initio,  ut  a  sanguinis  detractione  prorsus 
absterrebat.  Ex  toto  quidem  huic  remedio  in 
Cholera,  mea  utique  experientia  favet. 

De  Potu  calido  cardiaco. — Quo  melius  calor 
intrinsecus  sustentaretur,  potus  calidi  ac  stimu¬ 
lantis  ingenii  esse  debet,  qualem  alcohol  vini  ex 
aqua  calida,  vel  infusum  zingiberis  prscbet.  Co- 

pia  tamen  haud  magna  esse  debet,  puta  cochleare 
magnum  singulis  vicibus,  brevibus  vero  intervallis 
repetendum.  Etiamsi  sitis  fuerit  ingens,  largis 
liquidorum  haustibus  non  aegro  est  indulgendum, 
quoniam  certo  certius  vomitum  recurrere  cogat, 
cumque  iis  sudores  gelidos,  sitim  spasmumque. 
Balneum  calidum  cum  frictionibus  ex  alcoholo 
calido  adhiberi  debent,  ut  motum  sanguinis  in  cu¬ 
te  circulatorium  cieant,  distentiones  tranquillent. 
Protinus  sub  initio  morbi  balneum,  quantum  aeger 
tolerare  potest  calens,  adhiberi  debet.  Sinapi, 
exulcerantia  ac  rubefacientia  ambiguae  sunt 
utilitatis ;  nunquam  ea  multum  proficere  vidi ; 
et  ni  fallor,  eorum  effectus,  tanta  est  morbi  cele¬ 
ritas,  nimis  sero  semper  subsequuntur,  ut  prosint: 
cito  operentur  necesse  est ;  neque  inepti  agunt  ii 
qui  ad  vesicas  subito  excitandas  acidum  nitrosum 
admovent,  qualiter  a  Domino  Killett  usui  com- 
ip  en  datur,  utpote  felici  eventu  exhibitum.  ( Edin . 
Med.  et  Surg.Jour.  vol.  16.  p.  543.)  Quinctiam 
aqua  fervida  utuntur  Suecici  Chirurgi,  et  Bed- 
does  noster  laudavit,  ad  easdem  vesicas  provocan¬ 
das  ;  qua*  medicina  si  alias  utilis,  cur  in  Cholera 
scrobiculo  cordis  non  admoveretur  non  video : 
Boyle  proficere  vidit,  p.  73.  De  ferro  canden- 

ti,  ei  substitutum  a  nonnullis  nihil  habeo  quod 
dicam.  “  Cura  obtinetur  abstinentia  ab  omni 
potu  et  ferro  candenti  pedibus  applicato.”  (Sau- 
vages,  vol.  iv  p.  564.) 

Electricitas  ac  Galvanismus  a  Doctore  Burice 
usui  commendati  erant:  quantum  vero  ego  memi¬ 
ni,  nusquam  in  Insula  Mauritii  experti.  Effectus 
tamen  eorundem  notabiles  quidam  a  Doctore 
Gulielmo  Anderson  narrantur,  in  Historia 
Cholerae  Morbi  per  Indiam  grassantis,  annis  1817, 
1818.  (Consule  Edin.  Med.  Surg.  Jour.  xv. 

p.  868.) 

Emetica — a  Celso  veteribusque  laudata* 
huic  morbo  parum  idonea,  primo  saltem  aspectu, 
videantur.  Per  Choleram  Mauritii  ea  usurpata 
haud  memini ;  sed  in  libello  nuper  edito,  (Boyle, 
Ephi.  Cholera  of  India),  exempla  quaedam  me¬ 
moriae  tradita  sunt,  quibus  vomitoria  profuisse,  cer¬ 
te  nihil  nocuisse,  videantur.  Chirurgus  ille  bilem, 
ut  nos  supra,  pro  signo  salubri  habet,  atque  ut 
haec  fluat,  nihil  vomitu  efficacius  esse  docet. 


FINIS. 


